Omfattende tiltalte mot svensk nettovergriper
Nå er 45-åringen tiltalt for voldtekt og en rekke tilfeller med grov utnyttelse av barn til seksuell posering, sier aktor Pia Åsberg til nyhetsbyrået TT. Tiltalen ble presentert i Örebro tirsdag og omfatter i alt 25 punkter. Rettssaken begynner 2. oktober og skal etter planen pågå i ti dager. Den tiltalte har sittet i varetekt i et halvt år og benekter alle anklager.- Med forskjellige trusler har han fått jenter til å vise seg fram i bh eller lettkledd på annen måte, barbrystet eller med nakne underliv. Mange lovbrudd har bare blitt til forsøk på lovbrudd fordi jenter ikke har gått med på dette, tilføyer Åsberg. Hun sier bevisene er sterke og omfattende. 45-åringen har stort ansvar for at den 13 år gamle jenta begikk selvmord, mener aktor. Men mannen blir ikke tiltalt for dette fordi det ikke går an å bevise at deres chatting på nettet var den eneste grunnen, eller hovedgrunnen, til at hun kastet seg foran toget. Mannen truet igjen og igjen med å offentliggjøre bildene han hadde av henne, sende dem til lærerne hennes, klassekameratene og foreldrene. Han truet også med å legge bildene ut på Instagram og Facebook om hun ikke gjentok det hun tidligere hadde gjort. Hun svarte gjentatte ganger at hun ville ta livet sitt om han la ut bildene. Til slutt gjorde hun det.Kontakten mellom de to på internett pågikk i perioden 3.-7. mars i år. - Chattingen er veldig tydelig om hvordan han drev henne til dette, sier aktor om selvmordet. Etterforskningen har pågått i et halvt år. Tiltalen om voldtekt mot barn bygger blant annet på at den 45 år gamle mannen, som selv har en datter tidlig i tenårene, fra april til juni 2012 hadde rundt 15 samleier med en 14 år gammel jente i mannens bolig. Flertallet av jentene mannen har prøvd å lokke til å posere foran webkamera eller via Skype på mobilen, er 13-14 år gamle. Men bevisene omfatter også at han har forsøkt å lokke fire 12-åringer og en 11-åring til å posere mer eller mindre avkledd.Det framgår av tiltalen at mannen i det første politiavhøret benektet all kontakt da han ble konfrontert med 13-åringens selvmord. - Jeg hadde blitt gal om dette hadde gjeldt min egen datter. Det kan jeg si. Men jeg har ingen anelse, sa han. Han fortalte også at han pleide å advare sin egen tenåringsdatter mot noen gang å vise seg i avkledde positurer på internett.
En 13 år gammel jente som kastet seg foran et tog i Kumla i Sverige i mars, ble innledningen til en omfattende etterforskning av en svensk nettovergriper.